ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3024/00

υποβολή: Marie-Nolle Lienemann (PSE) προς την Επιτροπή

(26 Σεπτεμβρίου 2000)

Θέμα: Η εναρμόνιση των κανόνων ασφαλείας στον τομέα του εξωραϊσμού και των βαφών

Τι μέτρα σκοπεύει να λάβει η Επιτροπή για να εναρμονίσει τους κανόνες ασφαλείας στον τομέα του εξωραϊσμού και των βαφών;

Υπάρχουν σε ευρωπαϊκό επίπεδο διάφορες νομοθεσίες που δεν γίνονται πάντα σεβαστές. Επίσης σε διάφορα διαλυτικά και χρωστικές ουσίες που χρησιμοποιούνται μπορούν να προκαλέσουν ορισμένα είδη αλλεργιών ή άλλα ιατρικά προβλήματα.

Η Επιτροπή δεν σκέφτεται ότι θα έπρεπε να εφαρμόσει, σε ευρωπαϊκό επίπεδο, κανόνες για την προστασία τηςγείας σ' αυτούς τους τομείς;

Απάντηση του κ. Liikanen εξ ονόματος της Επιτροπής

(15 Νοεμβρίου 2000)

Τα χρώματα και οι βαφές που χρησιμοποιούνται στον τομέα του εξωραϊσμού είναι, κανονικά, μείγματα χημικών ουσιών που καλύπτονται από την οδηγία 1999/45/ΕΚ του Ευρωπαϊκού Κοινοβουλίου και του Συμβουλίου της 31 Ιουνίου 1999 για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, συσκευασία και επισήμανση των επικίνδυνων παρασκευασμάτων(1). Η προηγούμενη σχετική οδηγία, η οδηγία 88/379/ΕΟΚ του Συμβουλίου της 1988(2) παρέμεινε σε ισχύ στο εθνικό δίκαιο των κρατών μελών μέχρι τον Ιούλιο του 2000. Οι οδηγίες αυτές εναρμονίζουν την ταξινόμηση και την επισήμανση των παρασκευασμάτων σε ολόκληρη την Κοινότητα, και, ως εκ τούτου, παρέχουν εναρμονισμένα πρότυπα όσον αφορά την προειδοποίηση και την ενημέρωση των χρηστών των εν λόγω προϊόντων σχετικά με την ασφάλειά τους.

Η Επιτροπή γνωρίζει τους κινδύνους ορισμένων βαφών για τηνγεία και προχωρά στις κατάλληλες ενέργειες για τη μείωση των κινδύνων αυτών στο πλαίσιο της οδηγίας 76/769/ΕΟΚ του Συμβουλίου της 27 Ιουλίου 1976(3) η οποία προβλέπει εναρμονισμένους περιορισμούς κυκλοφορίας στην αγορά και χρήσης ορισμένων επικίνδυνων ουσιών και παρασκευασμάτων. Σ’ αυτό το πλαίσιο, η Επιτροπήπέβαλε το Δεκέμβριο του 1999 στο Ευρωπαϊκό Κοινοβούλιο και στο Συμβούλιο πρόταση για τροποποίηση της εν λόγω οδηγίας, θεσπίζοντας την απαγόρευση της χρήσης ορισμένων αζωχρωμάτων τα οποία εμπεριέχουν κίνδυνο πρόκλησης καρκίνου(4). Η χρήση των χρωμάτων αυτών θα απαγορευθεί στα κλωστοϋφαντουργικά και στα δερμάτινα είδη που έρχονται σε στενή και παρατεταμένη επαφή με το δέρμα. Ακόμη, η Επιτροπή εξετάζει τους πιθανούς κινδύνους πρόκλησης καρκίνου και αλλεργίας και από άλλα είδη χρωμάτων.

Επιπλέον, η οριζόντια οδηγία 89/391/ΕΟΚ του Συμβουλίου της 12 Ιουλίου 1989 εναρμονίζει την εφαρμογή μέτρων για την προώθηση της βελτίωσης της ασφάλειας και τηςγείας των εργαζομένων κατά την εργασία(5). Εφαρμόζεται σε όλους τους τομείς και ορίζει, ως μία από τιςποχρεώσεις του εργοδότη, την εκτίμηση των κινδύνων για την ασφάλεια και τηνγεία των εργαζομένων, μεταξύ άλλων κατά την επιλογή των χρησιμοποιούμενων χημικών ουσιών ή παρασκευασμάτων (Άρθρο 6.3).

(1) ΕΕ L 200 της 30.7.1999.

(2) ΕΕ L 187 της 16.7.1988.

(3) ΕΕ L 262 της 27.9.1976.

(4) ΕΕ C 89 E της 28.3.2000.

(5) ΕΕ L 183 της 29.6.1989.
ΓΡΑΠΤΗ ΕΡΩΤΗΣΗ E-2259/00

υποβολή: Jos Salafranca Snchez-Neyra (PPE-DE) προς την Επιτροπή

(7 Ιουλίου 2000)

Θέμα: Χριστιανικές μειονότητες στην Αίγυπτο

Αυτές τις εβδομάδες, μερικά μέσα μαζικής ενημέρωσης μετέδωσαν ειδήσεις για καταγγελίες καταδίωξης ορισμένων αιγυπτιακών μειονοτήτων και συγκεκριμένα της κοπτικής μειονότητας.

Έχει πληροφορηθεί σχετικά η Επιτροπή;

Θα μπορούσε να δώσει πληροφορίες η Επιτροπή σχετικά με την κοπτική μειονότητα της Αιγύπτου;

Εάν επιβεβαιωθεί η ακρίβεια των γεγονότων αυτών, θα μπορούσε η Επιτροπή να αναφέρει τι μέσα διαθέτει, στο πλαίσιο των δυνατοτήτων της, ώστε να ζητήσει από τις αιγυπτιακές αρχές να σέβονται τα δικαιώματα της κοπτικής μειονότητας της Αιγύπτου;

Απάντηση του κ. Patten εξ ονόματος της Επιτροπής

(1 η Αυγούστου 2000)

Η Επιτροπή έχει ενημερωθεί σχετικά με τα δημοσιεύματα του Τύπου για την κατάσταση της κοπτικής κοινότητας στην Αίγυπτο. Τα περισσότερα από τα δημοσιεύματα αυτά καλύπτουν την πρόσφατη καταδίκη του William Arsal για τη δολοφονία δύο ατόμων στο χριστιανικό χωριό του el Khosheh το 1998. Έχει ήδη αρχίσει η δίκη των 196 κατηγορουμένων για ανάμιξη στα επεισόδια και τις δολοφονίες της Πρωτοχρονιάς στο el Khosheh και τα γειτονικά χωριά. Κατά τη διάρκεια των γεγονότων αυτών 22 άτομα έχασαν τη ζωή τους (όλοι Κόπτες πλην ενός).

Η αιγυπτιακή κυβέρνηση έχει επίγνωση των κινδύνων που ενέχει η σεκταριστική βία για την αιγυπτιακή κοινωνία και έλαβε αμέσως μέτρα για την αποκατάσταση του κράτους δικαίου στην περιοχή. Η Επιτροπή πιστεύει ότι οι βασικές αιτίες που εξηγούν τη βία των γεγονότων στο el Khosheh είναι η ελλιπής παρουσία αστυνομικών δυνάμεων και η επισφαλής κοινωνικοοικονομική κατάσταση μεγάλου μέρους της Άνω Αιγύπτου.

Η αντίδραση των αιγυπτιακών αρχών στα γεγονότα της Πρωτοχρονιάς και οι δίκες εκείνων που ενοχοποιούνται για τα επεισόδια αποτελούν ενθαρρυντικές ενδείξεις. Η αντιπροσωπεία της Επιτροπής και οι πρεσβείες των κρατών μελών στο Κάιρο εξακολουθούν να παρακολουθούν από κοντά την κατάσταση.

Η εξάλειψη των αιτιών της κακής οικονομικής κατάστασης και της μισαλλοδοξίας αποτελεί μακροπρόθεσμο στόχο ιδιαίτερης σημασίας. Η Επιτροπή, στο πλαίσιο των προγραμμάτων χρηματοδοτικής συνεργασίας MEDA στην Αίγυπτο (κυρίως εκείνων που έχουν ως στόχο τη στοιχειώδη εκπαίδευση καιγεία), εργάζεται με τους Αιγύπτιους εταίρους της πάνω σε συγκεκριμένη βάση για τα θέματα αυτά, ενώ η καταπολέμηση της φτώχειας εξακολουθεί να αποτελεί προτεραιότητα του προγραμματισμού της Επιτροπής για τη χρονική περίοδο 2000-2006.
ΓΡΑΠΤΗ ΕΡΩΤΗΣΗ E-3094/00

υποβολή: Glyn Ford (PSE) προς την Επιτροπή

(4 Οκτωβρίου 2000)

Θέμα: Αξιολόγηση προγράμματος θερμοπυρηνικής σύντηξης

Προτίθεται η Επιτροπή να δημοσιεύσει σύντομο βιογραφικό σημείωμα όλων των μελών της ομάδας εμπειρογνωμόνων που είναιπεύθυνη για την 5ετή αξιολόγηση τουποπρογράμματος για τη θερμοπυρηνική σύντηξη στο πλαίσιο του Προγράμματος-Πλαισίου της ΕΥΡΑΤΟΜ, που δημοσιεύθηκε πρόσφατα, προκειμένου να καταστεί σαφής η ανεξάρτητη ιδιότητά τους ως προς το θέμα αυτό;

Θα μπορούσε, επίσης η Επιτροπή να αναφέρει με ποιο τρόπο είχαν οριστεί και επιλεγεί τα άτομα που ανέλαβαν αυτό το έργο;

Απάντηση του κου Busquin Εξ ονόματος της Επιτροπής

(9 Νοεμβρίου 2000)

Η σύνθεση όλων των ομάδων εμπειρογνωμόνων που διακπεραίωσαν τις 5ετείς αξιολογήσεις των προγραμμάτων-πλαισίων(FPs) και ειδικών προγραμμάτων, συμπεριλαμβανομένου τουποπρογράμματος για την θερμοπυρηνική σύντηξη, είναι διαθέσιμη στην ιστοσελίδα του Cordis από τις 24 Ιουλίου 2000 (www.cordis.lu/fp5/panels.htm). Οι κατάλογοι των ομάδων περιλαμβάνουν σύντομο βιογραφικό σημείωμα όλων των εμπειρογνωμόνων.

Τα μέλη των ομάδων διορίστηκαν από την Επιτροπή βάσειποδείξεων των κρατών μελών. Ένα από τα κριτήρια για την επιλογή τωνψηλού επιπέδου μελών της ομάδας ήτων η ανεξαρτησία, δηλ. τα μέλη αυτά να μην έχουν αποτελέσει ανάδοχοι προγραμμάτων, μέλη ή εμπειρογνώμονες επιτροπής προγράμματος κατά την περίοδο αξιολόγησης.
ΓΡΑΠΤΗ ΕΡΩΤΗΣΗ E-3597/00

υποβολή: Juan Naranjo Escobar (PPE-DE) προς την Επιτροπή

(22 Νοεμβρίου 2000)

Θέμα: ΕΚΠΝΤ και η Διάσκεψη Κορυφής της Santa Maria da Feira

Η Διάσκεψη Κορυφής της Santa Maria da Feira,ιοθετώντας το πρόγραμμα δράσης 2000-2004 για την καταπολέμηση των ναρκωτικών στην ΕΕ αποφάσισε τα ακόλουθα(1):

Με βάση τις οδηγίες και τους τεχνικούς προσανατολισμούς του ΕΚΠΝΤ, τα κράτη μέλη πρέπει να παράσχουν αξιόπιστες πληροφορίες σχετικά με τους 5 βασικούς επιδημιολογικούς δείκτες που θέσπισε το ΕΚΠΝΤ και ενέκρινε το Συμβούλιο:

1. έκταση και χαρακτήρας της κατανάλωσης ναρκωτικών στο γενικό πληθυσμό"

2. βαθμός επικράτησης της κατανάλωσης ναρκωτικών που δημιουργούν προβλήματα"

3. αιτήσεις αποτοξίνωσης από τους χρήστες ναρκωτικών"

4. θάνατοι που συνδέονται με τα ναρκωτικά και θνησιμότητα των χρηστών ναρκατικών"

5. λοιμώδεις νόσοι που έχουν σχέση με τα ναρκωτικά (ΑΙDS, ηπατίτιδα).

Είναι σε θέση η Επιτροπή να αναφέρει ποίες πρωτοβουλίες προτίθεται να αναλάβει ενόψει της εγκρίσεως, εκ μέρους του Συμβουλίου, των παραπάνω 5 επιδημιολογικών δεικτών που καθόρισε το ΕΚΠΝΤ και να διευκρινίσει τα νομικά μέσα τα οποία προτίθεται να χρησιμοποιήσει προς τούτο;

(1) Σχέδιο δράσης της ΕΕ σε σχέση με τον αγώνα εναντίον των ναρκωτικών 2000-2004, 9283/00.

Απάντηση του κ. Vitorino εξ ονόματος της Επιτροπής

(18 Δεκεμβρίου 2000)

Ο κανονισμός (ΕΟΚ) αριθ. 302/93 για την ίδρυση ευρωπαϊκού κέντρου παρακολούθησης ναρκωτικών και τοξικομανίας (ΕΚΠΝΤ)(1), όπως τροποποιήθηκε από τον κανονισμό (ΕΚ) αριθ. 2220/2000, στο άρθρο 2 ορίζει ότι το ΕΚΠΝΤ εξασφαλίζει την καλύτερη συγκρισιμότητα, αντικειμενικότητα και αξιοπιστία των στοιχείων για τα ναρκωτικά σε ευρωπαϊκό επίπεδο μέσω της κατάρτισης κοινών μη δεσμευτικών δεικτών και κριτηρίων, των οποίων όμως μπορεί να συνιστά την τήρηση προκειμένου να βελτιωθεί η συνοχή των μεθόδων μετρήσεων που εφαρμόζουν τα κράτη μέλη και η Κοινότητα.

Λαμβανομένουπόψη του μη δεσμευτικού χαρακτήρα των δεικτών που έχει καταρτίσει το ΕΚΠΝΤ, το Ευρωπαϊκό Συμβούλιο της Santa Maria da Feira, κατά την έγκριση του σχεδίου δράσης της Ένωσης 2000-2004 για την καταπολέμηση των ναρκωτικών, κάλεσε τα κράτη μέλη να αυξήσουν, σε συνεργασία με το ΕΚΠΝΤ, τις προσπάθειές τους για την παροχή αξιόπιστων και συγκρίσιμων πληροφοριών σχετικά με τους βασικούς επιδημιολογικούς δείκτες, προκειμένου να αξιολογηθούν καλύτερα οι επιπτώσεις των ζητημάτων που συνδέονται με τα ναρκωτικά.

Το ΕΚΠΝΤ προβλέπεται ναποβάλει, κατά την προσεχή σύνοδο του διοικητικού συμβουλίου του τον Ιανουάριο του 2001, έκθεση για την κατάσταση προόδου των εργασιών όσον αφορά τους επιδημιολογικούς δείκτες και τις δυσκολίες που παρουσιάζει η εφαρμογή στο εθνικό επίπεδο.

Στη βάση αυτή, η Επιτροπή θα εξετάσει τη σκοπιμότητα κατάρτισης νομικής πράξης ή λήψης άλλου μέτρου που θα καταστήσει δυνατή τη συλλογή συγκρίσιμων, αντικειμενικών και αξιόπιστων επιδημιολογικών στοιχείων.

(1) ΕΕ L 36 της 12.2.1993.
ΓΡΑΠΤΗ ΕΡΩΤΗΣΗ P-3079/00

υποβολή: Jonas Sjstedt (GUE/NGL) προς την Επιτροπή

(22 Σεπτεμβρίου 2000)

Θέμα: Νομική βάση για τις ενέργειες της Επιτροπής

Όταν έκλεισαν οι δρόμοι στη Γαλλία και το Βέλγιο κατά το χρονικό διάστημα από 10 έως 15 Σεπτεμβρίου περίπου του τρέχοντος έτους, η Επιτροπή έστειλε φαξ στις γαλλικές και τις βελγικές αρχές ζητώντας πληροφορίες για την κατάσταση όσον αφορά τη διακίνηση των αγαθών στους δρόμους τους. Στην περίπτωση του Βελγίου η Επιτροπή ανησυχούσε για την κατάσταση στα σύνορα με τη Γαλλία και τη Γερμανία, καθώς και στις κύριες αρτηρίες. Στην περίπτωση που οι δρόμοι έκλειναν, οι βελγικές αρχές θα εθεωρούντοποχρεωμένες να παράσχουν εναλλακτικές διαδρομές και να ενημερώσουν τους οικονομικούς παράγοντες στις γειτονικές χώρες.

Ποιά είναι η νομική βάση στην οποία στηρίχθηκε η Επιτροπή για τις ενέργειες αυτές, θα πράξει δε το ίδιο σε περίπτωση κανονικής αντιδικίας με τις συνδικαλιστικές ενώσεις η οποία θα έχει παρόμοιο αποτέλεσμα στη διακίνηση των αγαθών;

Απάντηση του κ. Bolkestein εξ ονόματος της Επιτροπής

(16 Οκτωβρίου 2000)

Οι ενέργειες της Επιτροπής, τις οποίες μνημονεύει το αξιότιμο μέλος, είχαν ως νομική βάση το άρθρο 3, εδάφιο 2, του κανονισμού (ΕΚ) αριθ. 2679/98 του Συμβουλίου της 7ης Δεκεμβρίου 1998 για τη λειτουργία της εσωτερικής αγοράς σε σχέση με την ελεύθερη κυκλοφορία των εμπορευμάτων μεταξύ των κρατών μελών(1).

Η Επιτροπή επικαλείται και θα εξακολουθήσει να επικαλείται την εν λόγω νομική βάση σε περίπτωση που δημιουργείται ήπάρχει κίνδυνος να δημιουργηθεί εμπόδιο με την έννοια του άρθρου 1 του κανονισμού (ΕΚ) αριθ. 2679/98. Πρόκειται για εμπόδια στην ελεύθερη κυκλοφορία των εμπορευμάτων μεταξύ των κρατών μελών τα οποία αποδίδονται σε ένα κράτος μέλος, είτε λόγω ενέργειας είτε λόγω αδράνειάς του, και μπορούν να συνιστούν παραβίαση των άρθρων 28 έως 30 (πρώην άρθρα 30 έως 36) της Συνθήκης ΕΚ, ενώ οδηγούν σε σοβαρές διαταραχές της ελεύθερης κυκλοφορίας των εμπορευμάτων μέσω φυσικής ή άλλης παρεμπόδισης, καθυστέρησης ή εκτροπής της εισαγωγής τους σε ένα κράτος μέλος, της εξαγωγής τους ή της δι’ αυτού μεταφοράς τους, προκαλώντας σοβαρές ζημιές στους θιγόμενους ιδιώτες και απαιτώντας άμεση δράση προκειμένου να προληφθεί η συνέχιση, η αύξηση ή η ένταση των εν λόγω διαταραχών ή ζημιών.

Με τις ενέργειές της η Επιτροπή, σύμφωνα με το άρθρο 2 του κανονισμού (ΕΚ) αριθ. 2679/98, δεν θίγει την άσκηση των θεμελιωδών δικαιωμάτων όπως αυτά αναγνωρίζονται στα κράτη μέλη, συμπεριλαμβανομένου του δικαιώματος ή της ελευθερίας της απεργίας. Ως στόχο έχει αποκλειστικά τα εμπόδια με την έννοια του άρθρου 1 του κανονισμού, ανεξάρτητα αν αυτά δημιουργούνται στα πλαίσια μιας συνδικαλιστικής διαμάχης ή όχι.

(1) ΕΕ L 337 της 12.12.1998.
ΓΡΑΠΤΗ ΕΡΩΤΗΣΗ P-2062/00

υποβολή: Kysti Virrankoski (ELDR) προς την Επιτροπή

(16 Ιουνίου 2000)

Θέμα: Τοποχρεωτικό εγχειρίδιο φυτοϋγειονομικής προστασίας και οι ιδιώτες πωλητές

Το φινλανδικό Υπουργείο Γεωργίας απαιτεί από όλους τους αγρότες να αποκτήσουν το εγχειρίδιο της ιδιωτικής επιχείρησης Kasvinsuojeluseura ry (Εταιρεία Προστασίας των Φυτών). Έχουν συνταχθεί τέτοια εγχειρίδια για κάθε καλλιεργούμενο φυτό χωριστά, μεταξύ άλλων για όμοια μεταξύ τους δημητριακά όπως η κριθή και η βρώμη. Η τιμή ενός εγχειριδίου είναι 35 φινλανδικά μάρκα. Σύμφωνα με ανακοίνωση του Υπουργείου η απόκτηση αυτού του εγχειριδίου είναι προϋπόθεση για τη λήψη της γεωργικής περιβαλλοντικής επιδότησης.

Η απαίτηση του φινλανδικού Υπουργείου Γεωργίας για την αγορά του εγχειριδίου φαίνεται αδικαιολόγητη, δεδομένου ότι ένα εγχειρίδιο θα μπορούσε να χρησιμοποιείται από δύο ή και περισσότερους γεωργούς μαζί. Θα ήταν παράλληλα δυνατόν να αποσταλεί το εγχειρίδιο στις δημόσιες βιβλιοθήκες ή στα σχολεία και να απαλλαγεί έτσι ο γεωργός από αυτή τη δαπάνη. Το περιεχόμενο του εγχειριδίου θα μπορούσε επίσης να δημοσιευθεί στο Διαδίκτυο, από όπου θα μπορούσαν οι γεωργοί να το χρησιμοποιήσουν εύκολα.

Η απαίτηση να αγορασθεί φαίνεται μάλλον να είναι προσπάθεια μιας ιδιωτικής εταιρείας να αποσπάσει με τη βοήθεια του Υπουργείου χρήματα από τους γεωργούς.

Είναι επιτρεπτό να αποτελεί η αγορά από όλους τους γεωργούς ενός βιβλίου που εκδόθηκε από ιδιωτική εταιρεία προϋπόθεση για τη λήψη γεωργικής επιδότησης η οποία χορηγείται εν μέρει από την ΕΕ;

Απάντηση του κ. Fischler εξ ονόματος της Επιτροπής

(11 Ιουλίου 2000)

Η δράση αυτή αποτελεί μέρος του εγγράφου προγραμματισμού περιφερειακής αγροτικής ανάπτυξης για περιοχές εκτός του στόχου 1 στην ηπειρωτική Φινλανδία στο πλαίσιο των γεωργοπεριβαλλοντικών μέτρων, το οποίο έχειποβληθεί στην Επιτροπή για έγκριση στις 27 Ιουνίου 2000. Η απόκτηση του εν λόγω εγχειριδίου αποτελεί μία χρήσιμη και αποτελεσματική συνιστώσα του συνολικού πακέτου γεωργοπεριβαλλοντικών μέτρων που προτείνονται στο έγγραφο προγραμματισμού. Οι δαπάνες της απόκτησης αυτών των εγχειριδίων λαμβάνονταιπόψη στη στήλη των πρόσθετων δαπανών που προκύπτουν από τη δεδομένηποχρέωση. Έτσι αποτελούν αναπόσπαστο μέρος της καταβαλλόμενης πριμοδότησης.

Ο φορέας που δημοσιεύει αυτά τα εγχειρίδια δεν είναι ιδιωτική επιχείρηση αλλά μία καταχωρημένη μη κερδοσκοπική οργάνωση, της οποίας το διοικητικό συμβούλιο αποτελείται από εκπροσώπους, π.χ. γεωργικών ενώσεων και αγροτικών συμβουλευτικών οργανώσεων. Επιπλέον, η τιμή πώλησης αντιστοιχεί στο κόστος παραγωγής, δηλαδή, δενπάρχει έμμεση επιδότηση.

Ως εκ τούτου, η Επιτροπή δεν είχε αντιρρήσεις όσον αφορά αυτή την πρόταση της Φινλανδίας.
ΓΡΑΠΤΗ ΕΡΩΤΗΣΗ E-2232/00

υποβολή: Elisa Damio (PSE) προς το Συμβούλιο

(11 Ιουλίου 2000)

Θέμα: Συμφωνία μεταξύ Νότιας Αφρικής και Ευρωπαϊκής Ένωσης

Σύμφωνα με πορτογάλους εξαγωγείς, παρά τη συμφωνία που συνήφθη μεταξύ της Νότιας Αφρικής και της Ευρωπαϊκής Ένωσης, εξακολουθούν να σημειώνονται περιπτώσεις ντάμπινγκ που παραβιάζουν το άρθρο 2 της ως άνω συμφωνίας και οι οποίες έχουν ως αποτέλεσμα να ζημιώνεται η πορτογαλική βιομηχανία.

Θα μπορούσε άραγε να αναφέρει το Συμβούλιο ποια μέτρα έχει λάβει προκειμένου να αποτραπεί ο αθέμιτος ανταγωνισμός καθώς επίσης και ποιες είναι οι ενδεχόμενες προσπάθειες που καταβάλλει το Συμβούλιο προκειμένου να μη ζημιώνονται οι πορτογαλικές βιομηχανίες.

Απάντηση

(7 Νοεμβρίου 2000)

Η συμφωνία εμπορίου, ανάπτυξης και συνεργασίας πουπεγράφη στις 11 Οκτωβρίου 1999 μεταξύ της Ευρωπαϊκής Κοινότητας και της Νότιας Αφρικής επιβεβαιώνει την δέσμευση αμφοτέρων των μερών να προωθήσουν τη διαδικασία οικονομικής αναδιάρθρωσης που έχει ξεκινήσει στη Νότια Αφρική και να προάγουν την επέκταση και την αμοιβαία ελευθέρωση του μεταξύ τους εμπορίου αγαθών,πηρεσιών και κεφαλαίου. Εντούτοις, αμφότερα τα μέρηπογράμμισαν ότι στο πλαίσιο της ενθάρρυνσης των εμπορικών τους συναλλαγών, δεσμεύονται να τηρήσουν τις αρχές και τους κανόνες που διέπουν το διεθνές εμπόριο, συμπεριλαμβανομένης της εφαρμογής μέτρων αντιντάμπινγκ και αντισταθμιστικών μέτρων. Το άρθρο 23 της συμφωνίας επιβεβαιώνει ότι αυτό σε καμία περίπτωση, δεν μπορεί να θίγει τους κανόνες της GATT (ΓΣΔΕ) σχετικά με τα μέτρα που πρέπει να λαμβάνονται σε περίπτωση ντάμπινγκ, ενώ το άρθρο 24 αναφέρει τις συνθήκεςπό τις οποίες μπορούν να λαμβάνονται μέτρα διασφαλίσεως συμβατά με τον ΠΟΕ, είτε από την Ευρωπαϊκή Κοινότητα είτε από την Νότια Αφρική, σε περίπτωση εισαγωγής προϊόντος σε ποσότητες τόσο μεγάλες καιπό συνθήκες ικανές να προκαλέσουν ή να επαπειλήσουν την πρόκληση σοβαρών ζημιών στους εγχώριους παραγωγούς. Το άρθρο 26 προβλέπει ότι πριν από τη λήψη των παραπάνω μέτρων διασφαλίσεως, το Συμβούλιο Συνεργασίας, το οποίο συγκροτήθηκε βάσει της συμφωνίας, πρέπει να διαθέτει όλες τις σχετικές πληροφορίες με σκοπό την εξεύρεση λύσης αποδεκτής από αμφότερα τα μέρη. Ωστόσο, σε εξαιρετικές περιπτώσεις που απαιτούν άμεση δράση, μπορούν να εφαρμόζονται προληπτικά μέτρα χωρίς διαβούλευση. Σημειωτέον ότι η συμφωνία δεν καλύπτει εμπορικές πρακτικές παραγωγών ή εξαγωγέων της Ευρωπαϊκής Κοινότητας και της Νότιας Αφρικής σε τρίτες χώρες.

Η συμφωνία προβλέπει, εντούτοις, την εφαρμογή ειδικών διαδικασιών σε περίπτωση που οι βιομηχανίες των κρατών μελώνποστούν ζημιά εξαιτίας του αθέμιτου ανταγωνισμού από παραγωγούς της Νότιας Αφρικής στην αγορά της Ευρωπαϊκής Κοινότητας. Οι θιγόμενες εταιρίες οφείλουν να ζητούν από τον Υπουργό Εμπορίου της χώρας τους να προσεγγίσει άμεσα την Επιτροπή ή να εγείρει το ζήτημα στην αρμόδια επιτροπή του Συμβουλίου. Κατά το τελευταίο Συμβούλιο Συνεργασίας μεταξύ της Κοινότητας και της Νοτίου Αφρικής, στις 31 Μαρτίου 2000, κανένα κράτος μέλος δεν ανέφερε κάποια περίπτωση ντάμπινγκ.
ΓΡΑΠΤΗ ΕΡΩΤΗΣΗ E-2878/00

υποβολή: Camilo Nogueira Romn (Verts/ALE) προς το Συμβούλιο

(13 Σεπτεμβρίου 2000)

Θέμα: Η μετανάστευση στην Ευρώπη και ο θάνατος αφρικανών μεταναστών στις νότιες ακτές της Ισπανίας

Υπό συνθήκες που μέχρι πρόσφατα μπορούσαμε μόνο να συγκρίνουμε με τις προσπάθειες εισόδου λατινοαμερικανών μεταναστών στις Ηνωμένες Πολιτείες μέσω του Ρίο Γκράντε, στις νότιες ακτές της Ισπανίας, και κυρίως στην Ανδαλουσία και στα Κανάρια, παρατηρείται συχνά η άφιξη μικρών σκαφών που είναι γεμάτα από μετανάστες, άνδρες και γυναίκες νεαρής ηλικίας, συχνά σε κατάσταση εγκυμοσύνης, ένα μεγάλο μέρος των οποίων καταλήγουν στα χέρια της ισπανικής αστυνομίας τις τελευταίες 5 ημέρες στην κατάσταση αυτή βρέθηκαν 600 άτομα ενώ συχνά εμφανίζονται στις ακτές και στα βράχια της περιοχής πτώματα ανθρώπων που βρήκαν το θάνατο στην απέλπιδα προσπάθεια να προσεγγίσουν τις ακτές της Ευρώπης. Η ισπανική κοινωνία αντιμετωπίζει με αμηχανία τους θανάτους αυτούς που κοντεύουν να μετατραπούν σε ωμή ρουτίνα. Στο μεταξύ, η ισπανική κυβέρνηση, με το πρόσχημα ότι προσαρμόζεται στις ευρωπαϊκές ρυθμίσεις, αντί να ρυθμίζει και να διευκολύνει την απαιτούμενη άφιξη μεταναστών η οποία είναι ακόμη πιο απαραίτητη στο ισπανικό κράτος, όπου παρατηρείται διαδικασία ταχείας γήρανσης του πληθυσμού που οφείλεται στα χαμηλά ποσοστά γεννητικότητας αντιμετωπίζει τη μετανάστευση με τρόπο κατασταλτικό και κατέθεσε πρόσφατα στο κοινοβούλιο σχέδιο νόμου ώστε η Lei de Extrangeria η οποία εγκρίθηκε πρόσφατα με την ψήφο του συνόλου σχεδόν των βουλευτών, να γίνει ακόμη αυστηρότερη.

Τη στιγμή που η γαλλική προεδρία του Συμβουλίου ανακοίνωσε τη βούλησή της για εναρμόνιση των ευρωπαϊκών ρυθμίσεων στον τομέα της μετανάστευσης και του δικαιώματος ασύλου, και απέναντι σε ένα πρόβλημα που στο σύνολό του είναι σοβαρότερο και οξύτερο από το θάνατο 39 Κινέζων στο Ντόβερ, το φετινό χρόνο, ποια μέτρα σκοπεύει να λάβει το Συμβούλιο, τόσο έναντι της πολιτικής στάσης της ισπανικής κυβέρνησης, όσο και στο θέμα των κοινοτικών ρυθμίσεων, προς αποφυγή των παράλογων και απαράδεκτων αυτών θανάτων ατόμων που εγκαταλείπονται στις ισπανικές ακτές;

Απάντηση

(20 Νοεμβρίου 2000)

1. Το Συμβούλιο συμμερίζεται απολύτως την άποψη του Αξιότιμου κ. Βουλευτή, ότι δηλ. η παράνομη μετανάστευση στην Ευρώπη παίρνει όλο και περισσότερο μορφή δουλεμπορίου πουποβαθμίζει την ανθρώπινη αξιοπρέπεια και συχνά στοιχίζει ανθρώπινες ζωές. Θα ήθελε δε να παραπέμψει τον κ. Βουλευτή στην απάντηση την οποία έχει δώσει στην ερώτηση P-1391/00 της κυρίας Ροδής Κράτσα-Τσαγκαροπούλου.

2. Δεν απόκειται στο Συμβούλιο να αποφανθεί ως προς την προσαρμογή του ισπανικού νόμου Ley de Extranjeria στο κεκτημένο της Ευρωπαϊκής Ένωσης. Τα θέματα που αφορούν τη μετανάστευση, τις θεωρήσεις και το άσυλο έχουν μετά την έναρξη ισχύος της Συνθήκης του Άμστερνταμ παχθεί στην αρμοδιότητα της Κοινότητας (τίτλος IV της Συνθήκης ΕΚ). Στην Επιτροπή, συνεπώς, απόκειται,πό την ιδιότητα του θεσμοφύλακα των Συνθηκών, να επαγρυπνεί για την εκπλήρωση τωνποχρεώσεων των κρατών μελών επί όλων αυτών των θεμάτων.
ΓΡΑΠΤΗ ΕΡΩΤΗΣΗ E-3225/00

υποβολή: Luis Berenguer Fuster (PSE) προς την Επιτροπή

(17 Οκτωβρίου 2000)

Θέμα: Ευρωπαϊκό Σχολείο στο Alicante

Η πόλη του Alicante, έδρα του Γραφείου Εναρμόνισης στο πλαίσιο της Εσωτερικής Αγοράς, συγκεντρώνει μεγάλο αριθμό κοινοτικώνπαλλήλων από διάφορες χώρες της Ένωσης. Το γεγονός αυτό δημιουργεί ορισμένες ανάγκες σε επίπεδο εκπαίδευσης που θα μπορούσαν να καλυφθούν με τη λειτουργία ενός ευρωπαϊκού σχολείου. Πρόσφατα, ο Δήμος του Alicanteπέβαλε αναφορά για το θέμα αυτό.

Σκοπεύει η Επιτροπή να δημιουργήσει ένα ευρωπαϊκό σχολείο στην πόλη του Alicante; Ποια είναι η γνώμη της για την προσφορά του Δήμου του Alicante;

Απάντηση του κ. Kinnock εξ ονόματος της Επιτροπής

(27 Νοεμβρίου 2000)

Στη συνεδρίασή του της 24ης και 25ης Οκτωβρίου 2000, το Συμβούλιο Διευθυντών των Ευρωπαϊκών Σχολείων -δηλαδή ο αρμόδιος για τα σχολεία αυτά διακυβερνητικός φορέας- αποφάσισε, μετά από αίτημα της αντιπροσωπείας της ισπανικής κυβέρνησης, την ίδρυση ενός ευρωπαϊκού σχολείου στο Alicante με σκοπό να καλυφθούν οι εκπαιδευτικές ανάγκες των παιδιών των οποίων οι γονείς είναιπάλληλοι πουπηρετούν στο Γραφείο Εναρμόνισης στην Εσωτερική Αγορά (OHIM).

Η Επιτροπή στήριξε τη λήψη της αποφάσεως αυτής.
ΓΡΑΠΤΗ ΕΡΩΤΗΣΗ E-2708/00

υποβολή: Christopher Huhne (ELDR) προς την Επιτροπή

(1 Σεπτεμβρίου 2000)

Θέμα: Η παραγωγή χαρτονομισμάτων σε ευρώ

1. Μπορεί η Επιτροπή να αναφέρει πόσα νομισματοκοπεία συμμετέχουν στην παραγωγή των χαρτονομισμάτων σε ευρώ;

2. Ποιος είναι ο αντίστοιχος αριθμός νομισματοκοπείων για την παραγωγή χαρτονομισμάτων σε δολάρια στις ΗΠΑ;

3. Μπορεί η Επιτροπή να αναφέρει τι μέτρα έχουν ληφθεί για τη διασφάλιση ενιαίας ποιότητας των χαρτονομισμάτων σε ευρώ που τυπώνονται στα διάφορα νομισματοκοπεία στην ΕΕ;

Απάντηση του κυρίου Solbes Mira εξ ονόματος της Επιτροπής

(4 Οκτωβρίου 2000)

1. Τα νομισματοκοπεία τα οποία συμμετέχουν στην εκτύπωση χαρτονομισμάτων ευρώ είναι 12.

2. Το αμερικανικό σύστημα κεντρικών τραπεζώνποδιαιρείται σε δώδεκα τμήματα. Καθένα από αυτά είναι εξουσιοδοτημένο να εκδίδει δολάρια. Το γραφείο εγχάραξης και εκτύπωσης του Υπουργείου Οικονομικών είναιπεύθυνο για την έκδοση χαρτονομισμάτων, η οποία προς το παρόν γίνεται σε δύο περιοχές (Washington και Fort Worth).

3. Η Ευρωπαϊκή Κεντρική Τράπεζα πραγματοποιεί αυστηρό έλεγχο της ποιότητας εκτύπωσης των χαρτονομισμάτων ώστε να διασφαλιστεί η απόλυτη ομοιομορφία τους.